ابوالحسن کبیر ٹھٹوی سندھی

شیخ ابو الحسن محمد بن عبد الہادی ٹھٹوی سندھی مدنی المعروف شیخ سندھی (وفات: بدھ 12 شوال 1138ھ/ 12 جون 1726ء) سندھ کے مشہور تاریخی شہر ٹھٹہ سے تعلق رکھنے والے سترہویں صدی کے عالمی شہرت یافتہ محدث اور فقیہ تھے۔ فقہ حنفی سے نسبت خاص کے سبب عرب دنیا میں امام السِّندی الحنفی کے نام سے پہچانے جاتے ہیں۔

 نام و کنیت 
شیخ ابو الحسن کا نام محمد بن عبد الہادی ہے۔ کنیت ابو الحسن اور لقب نور الدین ہے۔ والد کا نام عبد الہادی تھا۔علامہ عبد الحئی بن فخر الدین الحسینی: الاعلام بمن فی تاریخ الہند من الاعلام، جلد 2، صفحہ 685۔ تذکرہ تحت طبقہ ثانیہ عشرہ فی اعیان القرن الثانی عشر۔ مطبوعہ دار ابن حزم، بیروت، لبنان، 1420ھ/ 1999ءحاشیۃ مسند احمد بن حنبل، جلد 1، مقدمہ۔ مطبوعہ الھئیۃ القطریۃ، قطر، 1428ھ/ 2008ء

 ابتدائی حالات، تحصیل علم، درس حدیث 
شیخ ابو الحسن محمد بن عبد الہادی سندھ کے شہر ٹھٹہ میں پیدا ہوئے، البتہ سال ولادت معلوم نہیں ہو سکا۔خیر الدین الزرکلی: الاعلام، جلد 6، صفحہ 253۔ مطبوعہ دار العام ملایین، بیروت، لبنان، 1422ھ/ 2002ء ابتدائی زندگی ٹھٹہ اور سندھ کے شہروں میں گذری۔۔تراجم اعیان المدینہ المنورہ: ص 60۔ مطبوعہ دار الشروق، جدہ، سعودی عرب، 1404ھ/ 1984ء عمر کے وسطی زمانہ سفر حجاز کے واسطے روانہ ہوئے اور قلیل عرصہ ایران کے شہر شوشتر میں مقیم رہے۔ بعد ازاں مدینہ منورہ پہنچے اور تمام عمر مدینہ منورہ میں بسر کی۔ابوالفضل محمد خلیل بن علی المرادی: سلک الدرر، جلد 4، صفحہ 66۔ مطبوعہ مطبعة الميرية العامرۃ، بولاق، مصر، 1301ھ/ 1884ء وہاں محدث علامہ ابراہیم کر دی کورانی، شیخ محمد بن عبد الرسول برزنجی مدنی اورشیخ عبد اللہ بن سالم اور دیگر علما سے علم حاصل کیا اور سند لی۔ شیخ ابو الحسن نے باقی عمر وہیں علمِ حدیث کی خدمت اور درس و تدریس میں بسر کی۔ مدینہ منورہ کے علما و فضلا ان کی شاگردی کو اپنے لیے باعث عزت و شرف سمجھتے تھے۔ مشرق و مغرب کے ہزا رہا علما و فضلا نے ان سے حدیث کی سندیں حاصل کیں۔مولانا دین محمد وفائی، تذکرہ مشاہیر سندھ (جلد دوم - جلد سوم)، اردو ترجمہ ڈاکٹر عزیز انصاری / عبد اللہ وریاہ، سندھی ادبی بورڈ، جام شورو سندھ، ص 278، 2005ء

 تصانیف 
شیخ ابو الحسن نے درس و تدریس کے علاوہ احادیث کی کتابوں پر بھی عمدہ حواشی تحریر کیے، جن میں چھ کتب کے حواشی مصر میں بھی شائع ہو چکے ہیں۔ تحریر کردہ تصانیف اور حواشی کی تفصیل یوں ہے:
 حاشیہ سندھی علیٰ صحیح بخاری
 حاشیہ صحیح مسلم
 حاشیہ سنن ترمذی
 الفتوحات النبوة
 تحفۃ المحبین
 حاشیہ سنن نسائی
 حاشیہ مسند امام احمد بن حنبل
 حاشیہ فتح القدر فقہ
 منھل الھذات فی معدل الصلوات
 فتح الودود حاشیہ سنن ابو داؤد

 وفات 
شیخ ابو الحسن نے طویل العمری میں بروز بدھ 12 شوال 1138ھ/ 12 جون 1726ء کو مدینہ منورہ میں انتقال کیا۔ نماز جنازہ مسجد نبوی میں ادا کی گئی اور تدفین جنت البقیع میں کی گئی۔ نماز جنازہ میں خلقت کا اژدھام دیکھا گیا حتیٰ کہ خواتین نے بھی شرکت کی۔ڈاکٹر عبد الرسول قادری، مخدوم محمد ہاشم ٹھٹوی:سوانح حیات اور علمی خدمتیں (سندھی)، مفتی اعظم سندھ اکیڈمی، دار العلوم مجددیہ نعیمیہ، ملیر کراچی، ص 188، 2002ءحاشیۃ سنن النسائی، مقدمہ، ص 10۔ مطبوعہ دارالبشائر الاسلامیہ، بیروت، لبنان، 1414ھ/ 1994ء

 حوالہ جات 

زمرہ:اٹھارویں صدی کے اسلامی مسلم علما
زمرہ:پاکستانی ادب
زمرہ:پاکستانی محققین
زمرہ:تاریخ سندھ
زمرہ:حنفی فقہا
زمرہ:سترہویں صدی کے اسلامی مسلم علما
زمرہ:سندھی شخصیات
زمرہ:سندھی علما
زمرہ:سندھی مصنفین
زمرہ:ضلع ٹھٹھہ کی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:1724ء کی وفیات
زمرہ:1726ء کی وفیات
زمرہ:سندھی زبان کے مصنفین
زمرہ:مدینہ منورہ میں وفات پانے والی شخصیات